En stor (33-58 millimeter), avlang, gulbrun trebukk. Kroppen er ganske mørk, men ofte tett kledt med gulaktig bestøvning. Pronotum har en kraftig pigg på sidene. Dekkvingene har en pigg på "skuldrene", som er rettvinklede, dekkvingene smalner jevnt av bakover. Ved roten er det en del små, blanke, svarte knøler. Antennene er kraftige, omtrent så lange som kroppen hos hunnene, noe lengre hos hannene.